

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐300

ตุลาคม 2๕66

เรื่อง ขอเชิญชวนจัดกิจกรรมวันรักต้นไม้ประจำปีของชาติ พ.ศ. 2566

เรียน ผู้ว่าราชการจังหวัดทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ด่วนที่สุด ที่ มท 0211.5/ว 7837

ลงวันที่ 23 สิงหาคม 2566 จำนวน 1 ฉบับ

2. แบบรายงานผลการดำเนินการจัดกิจกรรมฯ จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า ตามที่คณะรัฐมนตรี  
ได้มีมติเมื่อวันที่ 26 มิถุนายน 2533 กำหนดให้วันที่ 21 ตุลาคม ของทุกปี ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนีเป็นวันบำรุงรักษาต้นไม้ประจำปีของชาติ และมติคณะรัฐมนตรี  
เมื่อวันที่ 15 ตุลาคม 2533 อนุมัติให้วันที่ 21 ตุลาคม ของทุกปีเป็น “วันรักต้นไม้ประจำปีของชาติ” กรมป่าไม้จึงขอความร่วมมือกระทรวงมหาดไทยและหน่วยงานในสังกัด จัดทำโครงการวันรักต้นไม้ประจำปีของชาติ พ.ศ. 2566 ในวันที่ 21 ตุลาคม 2566 หรือที่เห็นสมควร โดยร่วมกันจัดกิจกรรมบำรุงรักษาต้นไม้ ด้วยการพรวนดิน ใส่ปุ๋ย กำจัดวัชพืช โรค แมลง ตัดแต่งกิ่งไม้ และรดน้ำต้นไม้ในพื้นที่ที่ได้ปลูกต้นไม้ตามโครงการปลูกป่าเพื่ออนุรักษ์ ฟื้นฟู ป่าต้นน้ำ ป่าชายเลน และป้องกันไฟป่า หรือกิจกรรมวันต้นไม้ประจำปีของชาติ พ.ศ. 2566 หรือพื้นที่อื่นที่เห็นสมควร เช่น บริเวณหน่วยงาน โรงเรียน ศาสนสถาน ป่าชุมชน ป่าในเมือง

กรมส่งเสริมการปกครองท้องถิ่นพิจารณาแล้วเห็นว่า เพื่อให้เป็นไปตามมติคณะรัฐมนตรีดังกล่าวจึงขอให้จังหวัดแจ้งองค์กรปกครองส่วนท้องถิ่นร่วมจัดกิจกรรมวันรักต้นไม้ประจำปีของชาติ พ.ศ. 2566  
ในวันที่ 21 ตุลาคม 2566 หรือที่เห็นสมควร โดยให้สำนักงานส่งเสริมการปกครองท้องถิ่นจังหวัดรวบรวม  
ผลการดำเนินการจัดกิจกรรมฯ และส่งให้กรมส่งเสริมการปกครองท้องถิ่นในรูปแบบไฟล์ .pdf ผ่านทางไลน์กลุ่ม “ขยะ สถ. เฉพาะ สถจ.” และรูปแบบเอกสารตามแบบฟอร์มที่กำหนดภายในวันที่ 31 ตุลาคม 2566   
ทั้งนี้ สามารถดาวน์โหลดสิ่งที่ส่งมาด้วยได้ทาง.[https://www.dla.go.th/servlet/DocumentServlet](https://www.dla.go.th/servlet/DocumentServlet%20หรือ) รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ................................

ผอ.กสว. .............................

หน.กง.ทช. ..........................

หน.ง. ................................

จนท. ...................................

กองสิ่งแวดล้อมท้องถิ่น

กลุ่มงานทรัพยากรธรรมชาติ โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นายพีรวิทย์ พงค์สุรชีวิน โทร. 061 - 4027111

**สิ่งที่ส่งมาด้วย**

**ตามหนังสือ ด่วนที่สุด ที่ มท 0820.3/ว ลงวันที่ ตุลาคม 2566**

****